**Referat for møte i Læringsmiljøutvalget**

**Tid: 14.03.2022 kl. 09:00 – 11:00**

Til stede:

Christine Ruud - Leder

Sara Adele Haugen - Utvalgsmedlem

Helen Myran Klokk – Utvalgsmedlem

Ann-Charlot Brandstorp - Nestleder

Annette Veberg Dahl - Utvalgsmedlem

Tommy Payne - Møtesekretær

Forfall:

Margrethe Karijord Johnsen - Utvalgsmedlem

Sandra Mari Miller - Utvalgsmedlem

Marlene Mathisen - Utvalgsmedlem

Observatører:

Studentleder

### Vedtakssak: Referat og saksliste 5 min

Forslag til vedtak:

A) Referat og saksliste godkjennes

Orienteringssak: Mine Studier v / Tore-Petter Engen og Pål Flodin 30 min

Tjenesten *Mine studier* ligger på toppen av alle systemer (eks Canvas, FS, TP etc.) og setter data fra disse sammen til et enhetlig brukergrensesnitt. Mange muligheter for individuelle snarveier til forskjellige tjenester ut fra studentenes behov. Plattform både på nettsider og mobil-app.

Det er gjennomført møter med relevante seksjoner før oppstart av samarbeid med UiO.

Tjenester skal være i drift fra studiestart 2022/2022.

For mer informasjon, se nettsider for prosjektet: <https://www.hiof.no/for-ansatte/prosjekter/mine-studier/index.html>

Orienteringssak: Status organisering av avvikssystemet Si ifra v/ Hedvig Marie Bergem 20 min

Kvalitetsrådgiver gikk gjennom endringer i arbeidet med avvikssystemet, hvor følgende endringer er gjort fra vårsemesteret 2022:

* Si ifra-teamet hos HR er blitt supplert med kvalitetsrådgiver for utdanning, slik at saker knyttet til avvik i utdanningene blir bedre ivaretatt.
* Si ifra-teamet følger aktivt med på status for behandling av saker som er kommet inn. I slutten av hver måned gjennomgås innmeldte saker, og for saker som fremdeles er aktive kontaktes ansvarlig leder.
* Det er tatt grep for bedre oppfølging av innmeldte saker knyttet til kategorien Bygg, uteområder og installasjoner. I mange av sakene var tiltak iverksatt, men innmelder fikk ikke tilbakemelding om dette.
* Det vil i løpet av våren 2022 bli gjennomført opplæring av ledere ved fakultetene i hvordan saker gjennom Si ifra skal behandles. Det er også planlagt å lage et e-læringskurs som kan brukes av ledere i fortsettelsen.
* Det er utarbeidet nye varslingsrutiner for hvordan saker skal behandles ved fakultetene. Rutinen er utarbeidet med bistand fra en av høgskolens jurister.
* Nettskjema for innmelding av saker vil om kort tid bli oversatt til engelsk.

Pause – 15 min

Orienteringssak: Resultater fra Studiebarometeret 2021 v/ Hedvig Marie Bergem 20 min

Kvalitetsrådgiver presenterte resultater fra gjennomført undersøkelse høsten 2021. Se egen rapport fra Hedvig Bergem for ytterligere detaljer.

Orienteringssak: Gjennomføring av UKÆ 2022 v/ Studentleder 15 min

Studentleder orienterer om gjennomføring og evaluering av UKÆ 2022.

UKÆ gikk ganske bra. Godt med folk første dag, men en del internasjonale studenter gikk før tiden grunnet at foredrag foregikk kun på norsk. Godt oppmøte også av haldensere forøvrig på arrangementene. Mange benyttet kollektivtilbudet mellom sentrum og Remmen / Fredrikstad, hvilket viser at det er behov for å styrke kollektivtilbudet i kommunen mellom campus og sentrum i Halden. På konseptet *Middag for en hundrings* deltok det over 200 studenter. 120 studenter deltok på *Quiz*. 220 studenter deltok på *Studentfesten*. Håper at UKÆ fortsetter også neste år. Studentene synes tiltaket har vært positivt og har bidratt til at studentene har blitt bedre kjent.

UKÆ skal ha evalueringsmøte med Halden kommune denne uken. LMU vil få ytterligere orientering om tiltaket i neste møte med bakgrunn i denne evalueringen.

Vedtakssak: Årsrapport 2021 v/ Tommy 15 min

Arbeidsutvalget har utarbeidet årsrapport for 2021. Rapporten inngår som en del av høgskolens kvalitetssystem knyttet til rapporter og evalueringer ved institusjonen. Årsrapport legges ved høgskolens Kvalitetsrapport som fremlegges til Styret i løpet av våren.

Arbeidsutvalget ønsket særlig innspill fra utvalgsmedlemmene på ytterligere anbefalinger fra utvalget, ref. rapportens siste avsnitt. Prorektor kunne orientere om at UKU skal bidra til å iverksette tiltak for studenter med dårlige norskkunnskaper og at utfordringer knyttet til språk også bør synliggjøres som anbefaling fra LMU.

Vedtak:

Årsrapport godkjennes med utvalgets foreslåtte endringer (Si ifra, tilrettelegging og språk).

Orienteringssak: Relevante saker fra ledelsen og UKU v/ Annette Veberg Dahl 15 min

Prorektor orienterte om relevante saker knyttet til læringsmiljøet fra henholdsvis ledelsen og Utvalg for utdanningskvalitet (UKU). Se egen presentasjon fra Annette Veberg Dahl om aktuelle saker.

Studentrepresentantenes hjertesaker for kommende utvalgsperiode 10 minutter

Det er ønskelig at studentene gis mulighet til å jobbe / engasjere seg i saker som de er særlig opptatt av knyttet til utvikling av læringsmiljøet. Det settes derfor av tid til å diskutere på tvers slik at en i samråd kan finne felles saker som det fattes særlig interesse rundt.

Sak fra Christine: Studentparlamentet jobber med universell utforming og kjønnsnøytralitet knyttet til utforming og skilting av WC. Det er ønskelig at høgskolen ikke deler toalettene inn i mann / kvinne, men at disse skal være kjønnsnøytrale. Videre ønskes det at HC – skilt erstattes med UU-skilt.

Eventuelt

Neste møte 11. April er i påskeuken. Sekretær sender e-post til medlemmene med forespørsel om møtet skal gjennomføres som planlagt eller avlyses dersom dette ikke passer for alle.